b"\n_START_ARTICLE_\nCarles II de Romania\n_START_SECTION_\nNaixement i Fam\xc3\xadlia\n_START_PARAGRAPH_\nNascut el 15 d'octubre de 1893 al Palau Reial de Bucarest, era fill del rei Ferran I de Romania i de la princesa Maria del Regne Unit. Els seus avis paterns eren el pr\xc3\xadncep Leopold de Hohenzollern-Sigmaringen i la infanta Ant\xc3\xb2nia de Portugal. Els avis materns eren el pr\xc3\xadncep Alfred del Regne Unit i de la gran duquessa Maria de R\xc3\xbassia.\n_START_SECTION_\nRegnat\n_START_PARAGRAPH_\nL'any 1925 el llavors pr\xc3\xadncep Carles perdia els seus drets successoris sobre el tron de Romania. Un any despr\xc3\xa9s, el rei Ferran I de Romania moria deixant la corona al seu n\xc3\xa9t el rei Miquel I de Romania. Miquel, de sis anys, fou proclamat rei sota la reg\xc3\xa8ncia del seu oncle el pr\xc3\xadncep Nicolau de Romania._NEWLINE_L'any 1930 retorn\xc3\xa0 inesperadament a Romania i derroc\xc3\xa0 el seu fill proclamant-se rei davant de la passivitat dels partits pol\xc3\xadtics tradicionals. Durant la d\xc3\xa8cada de 1930 exerc\xc3\xad un poder creixent en la vida pol\xc3\xadtica i social del pa\xc3\xads. Afavor\xc3\xad partits i l\xc3\xadders concrets, promulg\xc3\xa0 una constituci\xc3\xb3 en qu\xc3\xa8 es reservava una quota molt gran de poder a la Monarquia i aprofitant la inestabilitat social provocada per la Gu\xc3\xa0rdia de Ferro de Corneliu Zelea Codreanu va assentar la seva dictadura personal alhora que abolia el sistema democr\xc3\xa0tic._NEWLINE_L'esclat de la Segona Guerra Mundial i la signatura del pacte Molotov-Ribbentrop, on Romania hagu\xc3\xa9 de fer importants concessions territorials a la Uni\xc3\xb3 Sovi\xc3\xa8tica, a Hongria i a Bulg\xc3\xa0ria, va minvar el seu prestigi. A m\xc3\xa9s a m\xc3\xa9s, el nomenament del general Ion Antonescu oblig\xc3\xa0 al rei a partir de nou a l'exili deixant el tron al seu fill, el pr\xc3\xadncep Miquel I de Romania._NEWLINE_Marx\xc3\xa0 a l'exili amb moltes riqueses entre les quals es trobaven nombrosos quadre de Rubbens, Tiziano o Rembrandt, les joies de la Corona o fins i tot les armadures que decoraven els Palaus Reials. Instal\xc2\xb7lat a Cascais visqu\xc3\xa9 una vida de luxe fins a la seva mort l'any 1953._NEWLINE_L'any 1947 es cas\xc3\xa0 a Rio de Janeiro amb Magda Lupescu. a la seva mort apart\xc3\xa0 del seu testament al seu fill el rei Miquel I de Romania. L'any 2003 les restes del rei foren enterrades al Pante\xc3\xb3 Reial de Bucarest en una cerimonia en qu\xc3\xa8 assist\xc3\xad la princesa Margarida de Romania i el pr\xc3\xadncep Radu de Hohenzollern-Veringen en representaci\xc3\xb3 del rei Miquel I de Romania"